CELEX: 32019R0680
Language: sk
Date: 2019-04-30 00:00:00
Title: Nariadenie Komisie (EÚ) 2019/680 z 30. apríla 2019, ktorým sa mení príloha VI k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

2.5.2019   
               
               
                  SK
               
               
                  Úradný vestník Európskej únie
               
               
                  L 115/3
               
            
         NARIADENIE KOMISIE (EÚ) 2019/680
         z 30. apríla 2019,
         ktorým sa mení príloha VI k nariadeniu Európskeho parlamentu a Rady (ES) č. 1223/2009 o kozmetických výrobkoch
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 2,
         keďže:
         
                     (1)
                  
                  
                     Vedecký výbor pre bezpečnosť spotrebiteľov (VVBS) vo svojom stanovisku z 30. júla 2018 (2) (ďalej len „stanovisko VVBS“) dospel k záveru, že Phenylene Bis-Diphenyltriazine sa môže bezpečne používať ako UV filter v kozmetických výrobkoch na ochranu pred slnečným žiarením a v iných kozmetických výrobkoch v koncentrácii najviac 5 %, pričom jeho použitie je bezpečné len vo výrobkoch aplikovaných na pokožku, a nie vo výrobkoch, pri ktorých môže dochádzať k inhalačnej expozícii.
                  
               
                     (2)
                  
                  
                     Vzhľadom na uvedené stanovisko VVBS a s cieľom zohľadniť technický a vedecký pokrok by používanie Phenylene Bis-Diphenyltriazine ako UV filtra v kozmetických výrobkoch malo byť povolené v koncentrácii najviac 5 % s výnimkou aplikácií, ktoré môžu viesť k expozícii pľúc koncového používateľa pri vdychovaní.
                  
               
                     (3)
                  
                  
                     Príloha VI k nariadeniu (ES) č. 1223/2009 by sa preto mala zodpovedajúcim spôsobom zmeniť.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
                  
               PRIJALA TOTO NARIADENIE:
         
            Článok 1
            Príloha VI k nariadeniu (ES) č. 1223/2009 sa týmto mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. apríla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 342, 22.12.2009, s. 59.
         
            (2)  SCCS/1594/18.
      
      
         
            PRÍLOHA
            V prílohe VI k nariadeniu (ES) č. 1223/2009 sa dopĺňa táto položka:
            
               
                            
                        
                        
                           Identifikácia látky
                        
                        
                           Podmienky
                        
                        
                            
                        
                     
                           Referenčné číslo
                        
                        
                           Chemický názov/názov INN
                        
                        
                           Názov v jednotnom zozname zložiek (názov INCI)
                        
                        
                           CAS číslo
                        
                        
                           ES číslo
                        
                        
                           Typ výrobku, časti tela
                        
                        
                           Maximálna koncentrácia v použiteľnom výrobku
                        
                        
                           Iné
                        
                        
                           Znenie podmienok použitia a upozornení
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „31
                        
                        
                           3,3′-(1,4-fenylén)bis(5,6-difenyl-1,2,4-triazín)
                        
                        
                           Phenylene Bis-Diphenyltriazine
                        
                        
                           55514-22-2
                        
                        
                           700-823-1
                        
                        
                            
                        
                        
                           5 %
                        
                        
                           Nepoužívať v aplikáciách, ktoré by mohli viesť k expozícii pľúc koncového používateľa pri vdychovaní.“